༈ཕྱག་རྒྱ་ཟིལ་གནོན་གྱི་བསྙེན་བསྒྲུབ་ཀྱི་ཡིག་ཆུང་གུད་དུ་བཀོལ་བ་བཞུགས་སོ། ། སྐབས་འདིར་ཞལ་གདམས་ལྟར་བསྙེན་པ་བྱ་ཞེས་པ་ནི། བདག་ཉིད་འཇལ་དཔལ་གཤིན་རྗེའི་གཤེད་ཀྱི་མགུར་གྱི་བུམ་པ་ནས། ཞབས་ཀྱི་ལོང་བུ་ཡན་ཆད་རྡོ་རྗེའི་གོ་ཁྲབ་དྲ་མིག་ཐམས་ཅད་ཁྲོ་བོ་མཚོན་གང་པ་ལྕགས་སོལ་མལ་ནས་བཏོན་པ་ལྟ་བུ། གཡས་མེ་ཡི་འཁོར་ལོ། གཡོན་རླུང་གི་འཁོར་ལོ་བསྣམས་ནས། ཞལ་ཕྱིར་གཟིགས་ནས་བཟློག་པའི་ལས་བྱེད་པར་གྱུར། གཙོ་བོའི་ཐུགས་ཀར་ཡེ་ཤེས་སེམས་དཔའ་གཤིན་རྗེའི་གཤེད་སྨུག་ནག་ཞལ་གཅིག་ཕྱག་གཉིས་གཡས་བེ་ཅོན། གཡོན་འཁོར་ལོ་འཛིན་པ། སྟག་གི་ལྤགས་པའི་ཤམ་ཐབས་ཅན་རྒྱན་མེད་པ། པད་ཟླའི་གདན་ལ་ཁྲོ་ཚུལ་བརྐྱང་བསྐུམ་སྟབས་ཀྱིས་བཞུགས་པ། དེའི་ཐུགས་ཀར་པད་ཟླའི་སྟེང་དུ། རྡོ་རྗེ་སེམས་དཔའ་སྐུ་མདོག་དཀར་པོ་ཕྱག་གཡས་གསེར་གྱི་རྡོ་རྗེ་རྩེ་ལྔ་པ་ཐུགས་ཀར་གཏོད་དེ་བསྣམས་པ། གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པ། ལོངས་སྤྱོད་རྫོགས་པའི་ཆ་ལུགས་ཅན། ཞབས་སེམས་དཔའི་སྐྱིལ་མོ་ཀྲུང་གིས་བཞུགས་པ། དེའི་ཐུགས་ཀར་པདྨ་དཀར་པོའི་སྟེང་༼༡༡༠༽དུ་རྡོ་རྗེ་དཀར་པོ་རྩེ་ལྔ་པ་ནས་འབྲུ་ཙམ་གྱེན་དུ་བགྲེང་པའི་ལྟེ་བར་ཧཱུྂ་མཐིང་ནག་སྤུ་བྲིས་པ་ཙམ། དེའི་ཀླད་ཀོར་གི་ནང་དུ་རྩ་བའི་བླ་མ་བཞུགས་པ། ཞབས་ཀྱུའི་ནང་དུ་བསྲུང་བྱ་གནས་པ། རང་གཤིན་རྗེའི་གཤེད་ཀྱི་སྤྱི་བོར་ཨོཾ་དཀར་པོ་ལ་ཨྱཻ་རིང་དཀར་པོ་གཡས་སུ་བསྐོར་བ། མགྲིན་པར་ཨཱཿདམར་པོ་ལ་ཨྱཻ་རིང་དམར་པོས་གཡོན་དུ་བསྐོར་བ། ཐུགས་ཀར་ཧཱུྂ་མཐིང་ནག་ལ། ཨྱཻ་རིང་མཐིང་ཁས་གཡས་སུ་བསྐོར་བ། དེ་རྣམས་ལས་འོད་ཟེར་དཔག་ཏུ་མེད་པ་འཕྲོས་པས། བདེ་བར་གཤེགས་པ་ཐམས་ཅད་ལ་མཉེས་པའི་མཆོད་པ་ཕུལ། ཐུགས་དམ་གྱི་རྒྱུད་བསྐུལ། འོད་ཟེར་ཚུར་འདུས་བདག་ཉིད་ལ་ཐིམ་པས། ཐུགས་རྗེའི་བྱིན་རླབས་ཞུགས་ཏེ། ཀུན་འདུས་གཤིན་རྗེའི་གཤེད་ཀྱི་སྐུར་གྱུར། ཡང་དེ་རྣམས་ལས་འོད་ཟེར་དཔག་ཏུ་མེད་པ་འཕྲོས། ཁམས་གསུམ་གྱི་སེམས་ཅན་ཐམས་ཅད་ལ་ཕོགལུས་ངག་ཡིད་གསུམ་གྱི་སྡིག་སྒྲིབ་ཐམས་ཅད་དག་ནས་བདེ་བ་ལ་བཀོད། དགྲ་བགེགས་གདུག་པ་ཅན་ཐམས་ཅད་ལ་ཕོག་ཚར་བཅད། འོད་ཟེར་ཚུར་འདུས་དེ་དག་གི་མཐུ་དང་ནུས་པ་ཐམས་ཅད་བདག་ཉིད་ལ་ཐིམ་པས་བཀྲག་དང་གཟི་མདངས་དང་ལྡན་པར་བསམ། ཡང་འོད་ཟེར་འཕྲོས་བསྲུང་བྱ་ཐམས་ཅད་ལ་ཕོགལུས་ངག་ཡིད་གསུམ་གྱི་སྡིག་པ་དང་སྒྲིབ་པ་ཐམས་ཅད་སྦྱངས། འཇམ་དཔལ་གཤིན་རྗེའི་གཤེད་ཀྱི་སྐུར་གྱུར། ལུས་ཐམས་ཅད་རྡོ་རྗེའི་གོ་ཁྲབ་གྱོན་པས་གནོད་བྱེད་གང་གིས་ཀྱང་མི་ཚུགས་པ། འཇམ་དཔལ་གཤིན་རྗེའི་གཤེད་ཀྱི་སྐྱབས་འོག་ཏུ་ཚུད་པར་འགྱུར། སླར་ཡང་ལྷ་དང་སྔགས་ཀྱི་འོད་ཟེར་དཔག་ཏུ་མེད་པ་འཕྲོས་པས། འཁོར་ལོ་རྩིབས་བཅུའི་ཕྱི་རོལ་སྟེང་འོག་ཕྱོགས་མཚམས་ཐམས་ཅད་དུ། མེ་ཏོག་གི་རྭ་བ་གཅིག་ལ་ཅིག་འབྲེལ་གྱི་ཚུལ་དུ་གནས་པའི་པདྨ་རེ་རེའི་སྟེང་དུ་བསྐལ་པ་བཟང་པོའི་སངས་རྒྱས་སྟོང་རྩ་གཉིས་ཐམས་ཅད་སྐུ་མཚན་དང་དཔེ་བྱད་ཀྱིས་བརྒྱན་པ། སྐུ་གསུང་ཐུགས་ལས་འོད་ཟེར་དཔག་ཏུ་མེད་པའི་སྣ་ལས་སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པ་འཕྲོ་བ་ལ་ཡང་། སངས་རྒྱས་དང་བྱང་ཆུབ་སེམས་དཔའ་དཔག་ཏུ་མེད་པས་བསྐོར་བ་ཞལ་ནང་དུ་གཟིགས་ནས་བཞུགས་པས་བསྲུང་བའི་ལས་མཛད་པར་གྱུར། ཡང་འོད་ཟེར་འཕྲོས་པས་དེ་ཡི་ཕྱི་རོལ་དུ་རྡོ་རྗེའི་གུར་ཁང་སྟུག་རྔམས་དང་ལྡན་པ། ཡང་འོད་ཟེར་འཕྲོས་པ་དེའི་ཕྱི་རོལ་དུ་རལ་གྲིའི་གུར་ཁང་རྣོ་ངར་དང་ལྡན་པ། ཡང་འོད་ཟེར་འཕྲོས་པས་དེ་ཡི་ཕྱི་རོལ་དུ་རྡོ་རྗེ་ཐོ་བའི་གུར་ཁང་བརྟུལ་ཕོད་དང་ལྡན་པ། ཡང་འོད་ཟེར་འཕྲོས་པས་དེ་༼༡༡༡༽ཡི་ཕྱི་རོལ་དུ་གནམ་ལྕགས་ཀྱི་འཁོར་ལོ་རྩིབས་བཅུ་དང་ལྡན་པ་གཉིས་ཁ་སྦྱོར་དུ་གནས་པའི། སྟེང་མ་གཡས་སུ་འཁོར་བས། བྱད་མ་དགྲ་བགེགས་ཕོ་རིགས་ཐམས་ཅད་སྒྲོལ་བ། འོག་མ་གཡོན་དུ་འཁོར་བས། བྱད་མ་དགྲ་བགེགས་མོ་རིགས་ཐམས་ཅད་བསྒྲོལ་བ། ཁ་སྦྱོར་བསྣོལ་མར་འཁོར་བས་ཀླུ་གདོན་རྣམས་སྒྲོལ་ཞིང་གནོད་བྱེད་རྣམས་མྱ་ལ་ལ་གཏུབ་པ། དེའི་ཕྱི་རོལ་དུ་བསྐལ་པའི་མེའི་གུར་ཁང་རབ་ཏུ་འཁྲུགས་པས་གནོད་བྱེད་བགེགས་ཐམས་ཅད་རབ་ཏུ་ 08388863༼ཆད༽00000000། དེའི་ཕྱི་རོལ་དུ་བསྐལ་པའི་རླུང་གི་གུར་ཁང་རབ་ཏུ་འཁྲུགས་པས་གནོད་བྱེད་བསྲེགས་པའི་ཐལ་བ་ཕྱོགས་བཅུར་གཏོར་བ། དེའི་ཕྱི་རོལ་དུ་བསྐལ་པ་མུན་ནག་འཐིབས་པའི་གླིང་ཆེན་པོ། དེའི་ཕྱིར་རོལ་དུ་སྟོང་པ་སྒྲའི་གུར་ཁང་། ཨཱ་ལི་ཀཱ་ལིའི་སྒྲ་དི་རི་རི་སྒྲོག་པར་གྱུར། དེའི་ངང་ལས་བདག་དང་སྣང་བ་ཐམས་ཅད་འཇམ་དཔལ་གཤིན་རྗེའི་གཤེད་སྒྱུ་མ་གཟུགས་ཀྱི་སྐུ། གྲགས་སྟོང་སྔགས་ཀྱི་རང་སྒྲ་དང་བཅས་ཏེ། གསལ་སྟོང་འཛིན་པ་མེད་པའི་ཏིང་ངེ་འཛིན་གྱི་ངང་ནས་བཟླའོ། ། ཨྱཻ་ཨྱཻ་ཨྱཻ་ཨ་ཀྲོ་ཏེ་ཀ་ཡ་མཱནྟ་ཀ་ཡ་མ་ཡེ་ཨོཾ། ཀཱ་ལ་རཱུ་པ་ཀ་པ་ཡེ་ཨཱཿཧྲཱིཿཥྚཱི་ཨ་པ་ཡེ་ཧཱུྂ། ཨ་ཨཱ་ནེ་ཨཱ་ནེ། ཨུ་ཨཱུ་ནེ་ཨཱུ་ནེ། དུ་དཱུ་ནེ་དཱུ་ནེ། ཨ་ཨི། ཨུ་ཨེ། ཨོ་ཨཾ། ར་རཱི། ལ་ལཱི། དུ་རུ་ཡེ། བྱ་ཙ་ཡེ། སིདྷ་ཡེ། ཧྲི་ཏ་ཡེ། བྷི་ཏ་ཡེ། ཧ་ལ་ཡེ། མུ་ཁ་ཡེ། ཨུ་ཨུ་ནེ། ཨུ་ཨུ་ནེ། བི་ཀྲྀ་ཏཱ། ཨ་ཨ་ན་ན། ཡ་མ་རཱ་ཙ། ཡ་མ་རཀྴ། ཡ་མ་རཀྵ། ཡ་མ་རཀ་ཨ། བེ་ཏ་ལཱི། ཀྲོ་དྷཱི་ཤྭ་རཱི། མ་མ་ཨེ་ཀ་ཙ་ཏི། དྷེ་མ་ཀཱ་ལཱི་བཾ་རིལ། རུ་ལུ་རུ་ལུ། ཤྲཱི་བཛྲ་ཀྲོ་དྷ་ཡ་མ་ཀརྨ་རོ་ཥ་ཎ། ཀྲོ་དྷ་ཙཎྜ་རཀྵ་མོནྟ་ཨཱཿཧཱུྂ་ཛབརྒྱ་དང་ཞེ་དགུའི་ཚིག་བར་ཅན་ཨཻ་རིང་རྣལ་མ་སྟེ་བསྙེན་པའོ། ། བསྟན་པ་བཤིག་པའི་བན་དགྲ་བསམ་པ་དང་སྦྱོར་བ་ངན་པ་བྱེད་པའི་སྟོབས་དང་། རྫུ་འཕྲུལ་དང་། སྨྱོ་དང་། ངན་སྔགས་ཀྱི་དབལ་དང་། ཁོ་ཡི་ལྷ་སྲུང་དང་བཅས་པ་མྱག་ཐུམ་རིལ་སརྦ་ཤ་ཏྲུཾ་ཏྲིག་ནན། སྦུར་ཡང་ནན། ཨེ་ཧུར་ཐུཾ་ཛ་ཁང་ཤག་རོ་ཁྱག་མུག་ཏི། རྦད་ཡ། ཨེ་ཨེ། ཡཾ་ཡཾ་རཾ་རཾ། བཾ་པཾ། ལཾ་ལཾ། བྱད་མ་དགྲ་བགེགས་ལྷ་སྲུང་དང་བཅས་པ་མཱ་ར་ཡ་རྦད་ཡ། ཤམ་བུ་འབྱུང་ཤམ་དང་བཅས་པའོ། ། མྱག་ཐུམ་རིལ་གྱི་མགོར་དགྲ་བགེགས་གང་ལ་བྱ་བའི་མིང་འཇུག་པ་ནི་ཞལ་ལས་ཤེས་སོ། ། དེ་ལྟར་བསྙེན་སྒྲུབ་ལས་སྦྱོར་གྱི་སྔགས་ཅི་ནུས་བཟླས། ཧཱུྂརྒྱལ་བ་རབ་འབྱམས་མ་ལུས་བདག་ལ་དགོངས། ། འདིར་གཤེགས་མཆོད་སྤྲིན་ཡེ་ཤེས་རྒྱ་མཚོ་བཞེས། ། ནོངས་པ་ཀུན་བཤགས་འཕྲིན་ལས་རྒྱ་མཚོ་སྒྲུབས། ། དངོས་གྲུབ་ཀུན་རྩོལ་རེ་བ་རྒྱ་མཚོ་བསྐོངས། ། གཉིས་མེད་འོད་གསལ་མཆོག་ཏུ་གྲུབ་པར་མཛོད། ། ཅེས་བརྗོད། དགྲ་བགེགས་གནོད་བྱེད་ཐམས་ཅད་ཀྱི་རྣམ་ཤེས་རང་གི་སྙིང་གར་བསྟིམ། འོད་གསལ་གྱི་ངང་དུ་མཉམ་པར་བཞགབཟས་པ་པོ་རྣམས་ཀྱི་ཚེ་སྲོག་བསོད་ནམས་ཐམས་ཅད་སྣ་བུག་གཡོན་ནས་རྔུབས་ཏེ་སྲོག་གི་དྭངས་མ་ལ་བསྟིམ་ཞིང་། མི་འགྱུར་བའི་ཚེ་བསྒྲུབ་པར་བྱའོ། ། དེ་ལྟར་བསྙེན་བསྒྲུབ་ཀྱི་བཟླས་པའི་མན་ངག་གུད་དུ་བཀོལ་བ་འདི་ཡང་། ཕྱག་རྒྱ་ཟིལ་གནོན་གྱི་ལས་བྱང་ཟུར་འདེབས་སུ། འབྲི་གུང་པ་རཏྣ་འབྲི་གུང་ལ་ཐུན་བདེ་སྐྱིད་སྨོན་པ་ཐང་དུ་བྲིས་པའོ། ལན་གཅིག་ཞུས་པའོ། མངྒལཾ། ༼༡༡༢༽